Шамаціць лісце пад нагамі, ідзе дождж, гарадскія пейзажы апранаюць шэрую вопратку… Але не спяшайцеся развітвацца з летам. Ва ўсякім разе, пакуль вы не завітаеце ў Рэспубліканскі цэнтр экалогіі і краязнаўства. Тут толькі нядаўна зацвілі сады падчас Рэспубліканскага конкурсу “Фестываль садоў і кветак”. Мерапрыемства стала самым феерычным этапам мегапраекта “Упрыгожым Беларусь кветкамі”, прымеркаванага да Года культуры і арганізаванага Міністэрствам адукацыі і Рэспубліканскім цэнтрам экалогіі і краязнаўства.